
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5461 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της 110263(1569)/05.03.2018 από¬ 
φασης του Αντιπεριφερειάρχη Ανάπτυξης και 
Περιβάλλοντος Κεντρικής Μακεδονίας, περί πα¬ 
ροχής εξουσιοδότησης υπογραφής εγγράφων, 
αποφάσεων και άλλων πράξεων του τομέα Ανά¬ 
πτυξης και Περιβάλλοντος της Γενικής Διεύθυν¬ 
σης Ανάπτυξης και Περιβάλλοντος της Περιφέ¬ 
ρειας Κεντρικής Μακεδονίας. 

2 Ιδρυση του εργαστηρίου με τίτλο «Εργαστήριο 
Ανάλυσης Δεδομένων και Επιχειρηματικής Ευφυ¬ 
ΐας» του Τμήματος Διοίκησης Επιχειρήσεων, της 
Σχολής Διοίκησης και Οικονομίας, του Αλεξάν- 
δρειουΤΕΙ Θεσσαλονίκης. 

3 Προσωρινή ρύθμιση των όρων και προϋποθέσε¬ 
ων προκήρυξης θέσεων και διαδικασίας επιλογής 
μελών των κατηγοριών Ειδικού Επιστημονικού 
Προσωπικού (Ε.Ε.Π.), Εργαστηριακού Διδακτικού 
Προσωπικού (Ε.ΔΙ.Π,) και Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) και μέχρι τη 
δημοσίευση του Οργανισμού του Ιδρύματος του 
Τεχνολογικού Εκπαιδευτικού Ιδρύματος (Τ.Ε.Ι.) 
Κρήτης σύμφωνα με την παρ. 10 του άρθρου 27 
του ν. 4386/2016. 


ΑΠΟΦΑΣΕΙΣ 

Αριθμ. οικ.578705 (752 6) (1) 

Τροποποίηση της 110263(1569)/05.03.2018 από¬ 
φασης του Αντιπεριφερειάρχη Ανάπτυξης και Πε¬ 
ριβάλλοντος Κεντρικής Μακεδονίας, περί πα¬ 
ροχής εξουσιοδότησης υπογραφής εγγράφων, 
αποφάσεων και άλλων πράξεων του τομέα Ανά¬ 
πτυξης και Περιβάλλοντος της Γενικής Διεύθυν¬ 
σης Ανάπτυξης και Περιβάλλοντος της Περιφέ¬ 
ρειας Κεντρικής Μακεδονίας. 

Ο ΑΝΤΙΠΕΡΙΦΕΡΕΙΑΡΧΗ! 

ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξειςτων άρθρων 160 και 186τουν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 


ντρωμένης Διοίκησης-Πρόγραμμα Καλλικράτης» (ΦΕΚ 
87/τ.Α'/07.06.2010), όπως τροποποιήθηκε, συμπληρώ¬ 
θηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α'/11.04.2012). 

3. Τις διατάξεις του άρθρου 8 του κεφ. Α’, των άρθρων 
27-36 του υποκεφ. Δ. 1 του κεφ. Δ και του άρθρου 60 του 
κεφ. Η' του μέρους Α του ν. 4497/2017 «Άσκηση υπαί¬ 
θριων εμπορικών δραστηριοτήτων, εκσυγχρονισμός της 
επιμελητηριακής νομοθεσίας και άλλες διατάξεις» (ΦΕΚ 
171/τ.Α'/13.11.2017). 

4. Τις διατάξεις των άρθρων 83-90 του ν. 4314/2014 
«για τη διαχείριση, τον έλεγχο και την εφαρμογή αναπτυ¬ 
ξιακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε 156/16.6.2012) στο ελληνικό δίκαιο, 
τροποποίηση του ν. 3419/2005 (Α 297) και άλλες διατά¬ 
ξεις» (ΦΕΚ 265/τ.Α'/23.12.2014), όπως τροποποιήθηκε με 
τις διατάξεις του ν. 4328/2014 (ΦΕΚ 51 /τ.Α'/14.05.2014). 

5. Τις διατάξεις του ν.3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ».(ΦΕΚ 26/τ.Α'/09.02.2007), 
όπως τροποποιήθηκε, συμπληρώθηκε και ισχύει. 

6. Τις διατάξειςτων άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίς της Κυβερ- 
νήσεως και λοιπές διατάξεις» (ΦΕΚ 131/τ.Α728.06.2006) 

7. Τις διατάξεις των άρθρων 9 και 18 του ν.2690/1999 
«Κώδικας Διοικητικής Διαδικασίας» (ΦΕΚ 45/τ.Α7 
09.03.1999) όπως τροποποιήθηκε και ισχύει. 

8. Τις διατάξεις των άρθρων 54 και 90 του π.δ. 63/2005 
(ΦΕΚ 98/τ.Α722.04.2005) «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα.». 

9. Τις υπ'αριθμ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ4302/τ.Β730.12.2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α 727.12.2010). 

10. Την υπ'αριθμ. οικ.30158 (388)/27.01.2017 από¬ 
φαση του Περιφερειάρχη Κεντρικής Μακεδονίας περί 

μεταβίβασης αρμοδιοτήτων της Γενικής Διεύθυν¬ 
σης Ανάπτυξης και Περιβάλλοντος της Περιφέρειας 
Κεντρικής Μακεδονίας στους Αντιπεριφερειάρχες 
της Περιφέρειας Κεντρικής Μακεδονίας (ΦΕΚ 516/ 
τ.Β'/21.02.2017), όπως τροποποιήθηκε με τις υπ' αριθμ. 
οικ. 30672(393)/17.01.2018, 241583(3105)17.05.2018 
και οικ. 529979(6699)/23.10.2018 όμοιες (ΦΕΚ 364/ 
τ.Β708.02.2018, ΦΕΚ2323/τ.Β720.06.2018 και ΦΕΚ4915/ 
τ.Β/02.11.2018). 

11. Την υπ' αριθμ. οικ. 110263(1569)/05.03.2018 
απόφαση του Αντιπεριφερειάρχη Ανάπτυξης και Περι¬ 
βάλλοντος περί παροχής εξουσιοδότησης υπογραφής 
εγγράφων, αποφάσεων και άλλων πράξεων του τομέα 
Ανάπτυξης και Περιβάλλοντος της Γενικής Διεύθυνσης 
Ανάπτυξης και Περιβάλλοντος (ΦΕΚ 929/τ.Β'/16.03.2018) 

12. Την αριθμ. ΔΟΑ/οικ.26601/10.10.2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

13. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
της Διεύθυνσης Λαϊκών Αγορών της Γενικής Διεύθυνσης 
Ανάπτυξης και Περιβάλλοντος. 

14. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋ¬ 
πολογισμού ή της Περιφέρειας Κεντρικής Μακεδονίας, 
αποφασίζουμε: 

Α)Τηντροποποίησητηςοικ. 110263(1569)/05.03.2018 
απόφασης του Αντιπεριφερειάρχη Ανάπτυξης και Περι¬ 
βάλλοντος περί παροχής εξουσιοδότησης υπογραφής 
εγγράφων, αποφάσεων και άλλων πράξεων του τομέα 
Ανάπτυξης και Περιβάλλοντος της Γενικής Διεύθυνσης 
Ανάπτυξης και Περιβάλλοντος της Περιφέρειας Κεντρι¬ 
κής Μακεδονίας ως ακολούθως: 

1. Η ενότητα Γ.1) αντικαθίστανται ως εξής: 

«Γ.1) Στον Προϊστάμενο του Τμήματος Οργάνωσης και 
Λειτουργίας Λαϊκών Αγορών της Διεύθυνσης Λαϊκών 
Αγορών (ΠΚΜ) της Γενικής Διεύθυνσης Ανάπτυξης και 
Περιβάλλοντος της Περιφέρειας Κεντρικής Μακεδονίας 
για: 

1. Τα έγγραφα και τις διοικητικές πράξεις που αφο¬ 
ρούν στην ίδρυση, στη λειτουργία, στη χωροθέτηση, 
στη μετακίνηση, στην επέκταση, στην οργάνωση και εν 
γένει στην εύρυθμη λειτουργία των λαϊκών αγορών της 
Μητροπολιτικής Ενότητας Θεσσαλονίκης. 

2. Τα έγγραφα και τις διοικητικές πράξεις που αφορούν 
στο συστήματος διακριτότητας (διαχωρισμός παραγω¬ 
γών- επαγγελματιών) στιςλαϊκές αγορέςτωνΔήμωντης 
Μητροπολιτικής Ενότητας Θεσσαλονίκης. 

3. Τα έγγραφα και τις διοικητικές πράξεις που αφορούν 
στην έκδοση / αντικατάσταση αδειών παραγωγών και 
επαγγελματιών πωλητών. 

4. Τα έγγραφα και τις διοικητικές πράξεις που αφορούν 
στην ανανέωση / θεώρηση, αναστολή και ακύρωση της 
άδειας πωλητών λαϊκών αγορών (επαγγελματιών πωλη¬ 


τών - παραγωγών) καθώς και την άρση της αναστολής, 
συμπεριλαμβανομένων όσων έχουν εκδοθεί από τον 
πρώην Οργανισμό Λαϊκών Αγορών Θεσσαλονίκης. 

5. Τα έγγραφα και τις διοικητικές πράξεις που αφορούν 
στην οριστική διαγραφή παραγωγού ή επαγγελματία 
πωλητή λαϊκών αγορών. 

6. Τα έγγραφα και τις διοικητικές πράξεις που αφορούν 
στη μεταβίβαση αδειών παραγωγών και επαγγελματιών πω¬ 
λητών λαϊκών αγορών καθώς και όσον έχουν εκδοθεί από 
τους πρώην Οργανισμούς Λαϊκών Αγορών Θεσσαλονίκης. 

7. Τα έγγραφα και τις διοικητικές πράξεις που αφορούν 
σε πάσης φύσεως μεταβολή των αδειών παραγωγών και 
επαγγελματιών πωλητών. 

8. Τα έγγραφα που αφορούν στην εξέταση των αιτή¬ 
σεων και των περαιτέρω διαδικασιών χορήγησης αδειών 
απουσίας στους παραγωγούς ή επαγγελματίες πωλητές 
λαϊκών αγορών. 

9. Τα έγγραφα και τις διοικητικές πράξεις που αφορούν 
στην πρόσληψη υπαλλήλου από παραγωγό ή επαγγελ- 
ματία πωλητή. 

10. Τα έγγραφα και τις διοικητικές πράξεις που αφο¬ 
ρούν στη διαγραφή υπαλλήλου από παραγωγό ή επαγ- 
γελματία πωλητή. 

11. Τα έγγραφα και τις διοικητικές πράξεις που αφο¬ 
ρούν στην προσωρινή αναπλήρωση παραγωγού ή επαγ- 
γελματία πωλητή. 

12. Τα έγγραφα και τις διοικητικές πράξεις που αφο¬ 
ρούν στη διαγραφή ημερών προσέλευσης παραγωγού 
ή επαγγελματία πωλητή σε λαϊκές αγορές. 

13. Τα έγγραφα που αφορούν στη σύνταξη του κα¬ 
νονισμού Λαϊκών Αγορών Μητροπολιτικής Ενότητας 
Θεσσαλονίκης. 

14. Τα έγγραφα που αφορούν στη μηνιαία αποστολή 
στατιστικών στοιχείων για τις λαϊκές αγορές της Μητρο- 
πολιτικής Ενότητας Θεσσαλονίκης στο ΣΥΚΑΠ.» 

2. Προστίθεται ενότητα Γ.2) ως εξής: 

«Γ.2) Στον Προϊστάμενο του Τμήματος Εποπτείας Λαϊ¬ 
κών Αγορών της Διεύθυνσης Λαϊκών Αγορών (ΠΚΜ) της 
Γενικής Διεύθυνσης Ανάπτυξης και Περιβάλλοντος της 
Περιφέρειας Κεντρικής Μακεδονίας για: 

1. Τα έγγραφα και τις διοικητικές πράξεις που αφο¬ 
ρούν στην τήρηση της καθαριότητας στους χώρους των 
λαϊκών αγορών της Μητροπολιτικής Ενότητας Θεσσα¬ 
λονίκης. 

2. Τα έγγραφα και τις διοικητικές πράξεις που αφορούν 
στη διαγράμμιση των χώρων λειτουργίας των λαϊκών 
αγορών της Μητροπολιτικής Ενότητας Θεσσαλονίκης. 

3. Τα έγγραφα και τις διοικητικές πράξεις που αφορούν 
στην εποπτεία, στον έλεγχο και στην επιβολή προστίμου, 
σε όσα αφορά τις λαϊκές αγορές της Μητροπολιτικής 
Ενότητας Θεσσαλονίκης. 

4. Τα έγγραφα και τις διοικητικές πράξεις που αφορούν 
στο συντονισμό των μικτών κλιμακίων ελέγχου. 

5. Τα έγγραφα και τις διοικητικές πράξεις που αφορούν 
σε καταγγελίες ή παράπονα καταναλωτών. 

6. Τα έγγραφα και τις διοικητικές πράξεις που αφο¬ 
ρούν στην είσπραξη του ημερησίου δικαιώματος από 
τις λαϊκές αγορές της Μητροπολιτικής Ενότητας Θεσ¬ 
σαλονίκης». 




Τεύχος Β' 5461/06.12.2018 

Β) Τελικές διατάξεις 

Κατάτα λοιπά η υπ'αριθμ. οικ. 110263(1569)/05.03.2018 
απόφαση του Αντιπεριφερειάρχη Ανάπτυξης και Περι¬ 
βάλλοντος της Περιφέρειας Κεντρικής Μακεδονίας περί 
παροχής εξουσιοδότησης υπογραφής εγγράφων, απο¬ 
φάσεων και άλλων πράξεων του τομέα Ανάπτυξης και 
Περιβάλλοντος της Γενικής Διεύθυνσης Ανάπτυξης και 
Περιβάλλοντος παραμένει σε ισχύ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Νοεμβρίου 2018 
Ο Αντιπεριφερειάρχης 
ΚΩΝΣΤΑΝΤΙΝΟΣ ΓΙΟΥΤΙΚΑΣ 


Αριθμ. πράξης 210 (2) 

Ίδρυση του εργαστηρίου με τίτλο "Εργαστήριο 
Ανάλυσης Δεδομένων και Επιχειρηματικής Ευ¬ 
φυΐας" του Τμήματος Διοίκησης Επιχειρήσεων, 
της Σχολής Διοίκησης και Οικονομίας, του Αλε- 
ξάνδρειουΤΕΙ Θεσσαλονίκης. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», όπως τροποποιήθηκαν και ισχύουν. 

2. Του άρθρου 96, του ν. 4310/2014 (ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/ 
2011 (ΦΕΚ 195/τ.Α'/6-9-2011) «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α'/22-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ123/τ.Α703-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ'αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017) διαπιστωτική πράξη του Υπουργού 
Παιδείας, Έρευνας και Θρησκευμάτων για την εκλογή 
Πρύτανη και τριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 


7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Τ ην με αριθμ. 9/02-10-2018 απόφαση της Συνέλευ¬ 
σης του Τμήματος Διοίκησης Επιχειρήσεων, της Σχολής 
Διοίκησης και Οικονομίας, του Αλεξάνδρειου ΤΕΙ Θεσ¬ 
σαλονίκης. 

9. Την με αριθμ. 24/24-10-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν.4485/2017 
(ΦΕΚ 114/τ.Α74-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

Την ίδρυση εργαστηρίου με τίτλο "Εργαστήριο Ανάλυ¬ 
σης Δεδομένων και Επιχειρηματικής Ευφυΐας" του Τμή¬ 
ματος Διοίκησης Επιχειρήσεων, της Σχολής Διοίκησης 
και Οικονομίας, του Αλεξάνδρειου ΤΕΙ Θεσσαλονίκης με 
τον ακόλουθο εσωτερικό κανονισμό λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Ανάλυσης Δεδομένων και Επιχειρηματικής Ευφυΐας είναι: 

1. Η ανάπτυξη και η προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και ποι¬ 
οτικής αναβάθμισηςτης παρεχόμενης εκπαίδευσης στο 
Τμήμα Διοίκησης Επιχειρήσεων της Σχολής Διοίκησης 
και Οικονομίας του Αλεξάνδρειου Τεχνολογικού Εκπαι¬ 
δευτικού Ιδρύματος. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα εξής γνωστικά αντι¬ 
κείμενα: 

• Στατιστική ανάλυση δεδομένων έρευνας και ποσο¬ 
τικές μέθοδοι. 

• Ανάλυση επιχειρηματικών και μεγάλου όγκου δεδο¬ 
μένων με μεθόδους στατιστικής, τεχνικών εξόρυξης από 
δεδομένα και μηχανικής μάθησης. 

• Επιχειρηματική ευφυΐα και εφαρμογές τεχνητής νο¬ 
ημοσύνης στο μάρκετινγκ, τη διοίκηση και την εκπαί¬ 
δευση. 

■ Βάσεις δεδομένων, μοντελοποίηση και διαχείριση 
πληροφορίας και γνώσης, εφαρμογές ανοικτών δια- 
συνδεδεμένων δεδομένων, σημασιολογικός ιστός και 
συλλογιστική. 

• Ευφυείς Διαδικτυακές εφαρμογές στην επιχειρημα¬ 
τικότητα, το μάρκετινγκ και την εκπαίδευση. 

■ Τεχνολογίες ψηφιακού μάρκετινγκ και κοινωνικής 
δικτύωσης. 

• Ανάλυση και βελτιστοποίηση πολυμεσικού περιεχο¬ 
μένου και τεχνικές νευρομάρκετινγκ. 

2. Στήριξη της διεξαγωγής έρευνας για την κάλυψη 
των ερευνητικών αναγκών του Τμήματος Διοίκησης 
Επιχειρήσεων. 

3. Στήριξη της διεξαγωγής έρευνας για την κάλυψη των 
διδακτικών αναγκών των γνωστικών αντικειμένων της 
Διαχείρισης και Ανάλυσης Δεδομένων, της Στατιστικής, 
των εφαρμογών των Ευφυών Πληροφοριακών Συστη¬ 
μάτων στο Μάρκετινγκ και τη Διοίκηση Επιχειρήσεων 
του Τμήματος Διοίκησης Επιχειρήσεων με διάχυση της 
παραγόμενης γνώσης, υποστήριξη της εκπόνησης προ¬ 
πτυχιακών / μεταπτυχιακών / διδακτορικών διατριβών 
και διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

4. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων, συ¬ 
ντονίζοντας τη διεξαγωγή της έρευνας του Τμήματος 
Διοίκησης Επιχειρήσεων. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς, ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

Λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθ. 9/02-10-2018 απόφαση της Συνέλευσης 
του Τμήματος Διοίκησης Επιχειρήσεων ως η Αίθουσα 1 
του 1ου ορόφου του κτιρίου Διοίκησης Επιχειρήσεων- 
Βιβλιοθηκονομίας. 

Στον χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
υπ' αριθμ. απόφαση 9/02-10-2018 της Συνέλευσης του 
Τμήματος Διοίκησης Επιχειρήσεων και μέσω του οποί¬ 
ου διεξάγεται η έρευνα. Στο Εργαστήριο τηρούνται οι 
προβλεπόμενοι όροι υγιεινής και ασφάλειας όπως προ- 
βλέπεται στις κείμενες διατάξεις. 

Στον χώρο εγκατάστασης υπάρχει πινακίδα με τον 
τίτλο του Εργαστηρίου και το ονοματεπώνυμο του Δι¬ 
ευθυντή. 

Σε περίπτωση κατάργησης του Εργαστηρίου, τα όρ¬ 
γανα και ο εξοπλισμός κατανέμονται, με απόφαση της 
ΣυνέλευσηςτουΤμήματος Διοίκησης Επιχειρήσεων στο 
Τμήμα. 

Άρθρο 4 

Διοίκηση - Αρμοδιότητες 

1. α)Το Εργαστήριο διευθύνεται από μέλος Δ.Ε.Π. (σύμ¬ 
φωνα με το άρθρο 29 του ν. 4485/2017), αντίστοιχου 


γνωστικού αντικειμένου, ο οποίος ανήκει στην ακαδη¬ 
μαϊκή μονάδα (Τμήμα Διοίκησης Επιχειρήσεων) στην 
οποία ανήκει το Εργαστήριο. Η θητεία του Διευθυντή 
είναι τριών (3) ετών. Είναι δυνατή η εκλογή του ίδιου προ¬ 
σώπου ως Διευθυντή για περισσότερες από μία θητείες. 
Η ιδιότητα του Διευθυντή δεν είναι ασυμβίβαστη με την 
ιδιότητα μονοπρόσωπου οργάνου ή μέλους συλλογι¬ 
κού οργάνου Α.Ε.Ι. Δεν μπορεί να είναι υποψήφιοι και να 
εκλεγούν εκείνοι που αποχωρούν λόγω συμπλήρωσης 
του ανώτατου ορίου ηλικίας κατά τη διάρκεια της προ- 
κηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του Επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος Διοίκησης 
Επιχειρήσεων. Μέσα σε αποκλειστική προθεσμία δέκα 
(10) εργάσιμων ημερών από την επόμενη της ημερομη¬ 
νίας της κοινοποίησης της προκήρυξης υποβάλλονται 
στη Γραμματεία της οικείας ακαδημαϊκής μονάδας οι 
αιτήσεις εκδήλωσης ενδιαφέροντος για τη θέση του Δι¬ 
ευθυντή. Μέσα σε αποκλειστική ημερομηνία δέκα (10) 
εργάσιμων ημερών από τη λήξη της προθεσμίας του 
προηγούμενου εδαφίου καλείται, από τον επικεφαλής 
της οικείας ακαδημαϊκής μονάδας, το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία 
επαναλαμβάνεται την ίδια ημέρα μεταξύ των δύο (2) 
πρώτων σε ψήφους υποψηφίων, οπότε και εκλέγεται ο 
υποψήφιος που συγκεντρώνει τις περισσότερες ψήφους. 
Σε περίπτωση ισοψηφίας, διενεργείται κλήρωση από 
τον επικεφαλής της οικείας ακαδημαϊκής μονάδας πα¬ 
ρουσία των ισοψηφησάντων. Για την εκλογή ή κλήρωση 
συντάσσεται πρακτικό και εκδίδεται σχετική διαπιστω- 
τική πράξη από τον Πρύτανη που δημοσιεύεται στην 
Εφημερίδα της Κυβερνήσεως. Μέχρι την εκλογή και την 
ανάληψη καθηκόντων του νέου Διευθυντή εξακολου¬ 
θεί να ασκεί τα καθήκοντα του ο έως τότε Διευθυντής, 
ακόμη και αν έχει λήξει η θητεία του. Αν ο Διευθυντής 
εκλείψει για οποιονδήποτε λόγο, ο επικεφαλής της ακα¬ 
δημαϊκής μονάδας στην οποία ανήκει το Εργαστήριο 
αναθέτει καθήκοντα προσωρινού Διευθυντή στον Ανα¬ 
πληρωτή Διευθυντή και προκηρύσσει αμέσως τη θέση 
του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεση του 

με το διδακτικό έργο του Τμήματος Διοίκησης Επιχει¬ 
ρήσεων. 

2. Εκπροσωπεί το εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκριση του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή για την ομαλή λειτουργία του Εργαστηρίου 
πρέπει να τηρούνται σε έντυπη ή / και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο / στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Ανάλυσης Δεδομένων 
και Επιχειρηματικής Ευφυΐας πρέπει να είναι επαρκές 
ώστε να διευκολύνεται η ομαλή λειτουργία του. Σ’ αυτό 
μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ) 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες 

4. Επιστημονικοί και Εργαστηριακοί συνεργάτες συ¬ 
ναφών ειδικοτήτων. 


5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Σε κάθε περίπτωση, στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π., Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του Εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

1. Το Εργαστήριο Ανάλυσης Δεδομένων και Επιχει¬ 
ρηματικής Ευφυΐας λειτουργεί τις εργάσιμες ημέρες και 
ώρες, σύμφωνα με τον εσωτερικό κανονισμό λειτουργίας 
του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στην προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, σε συ¬ 
νεργασία με άλλα μέλη ΔΕΠ του Τμήματος Διοίκησης 
Επιχειρήσεων. Για την εκτέλεση ερευνητικής εργασίας 
από ερευνητές που δεν ανήκουν στο προσωπικό του 
χορηγείται άδεια από το διευθυντή, ύστερα από σχετική 
αίτηση, στην οποία αναφέρονται ο σκοπός της εργασί¬ 
ας, το χρονοδιάγραμμα ολοκλήρωσης, οι συσκευές που 
θα χρησιμοποιηθούν, καθώς και ο προϋπολογισμός της 
δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου Ανάλυσης Δεδομένων 
και Επιχειρηματικής Ευφυΐας θα γίνεται από ιδίους πό¬ 
ρους οι οποίοι προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών 
προϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α727-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ’ όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβές του προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 

Άρθρο 9 

Τίτλος - Σφραγίδα 

1. Ο τίτλος του εργαστηρίου είναι Ανάλυσης Δεδομέ¬ 
νων και Επιχειρηματικής Ευφυΐας (και στα Αγγλικά Εθ 6 
οί ϋ3ΐ3 Αη3ΐγ5ί5 3πό Βυ5ΐπθ55 ΙηΐθΙΙίςθπεθ) και αναγρά¬ 
φεται σε κάθε έντυπο του. Ο τίτλος αυτός καθώς και τα 
στοιχεία του Διευθυντή αναγράφονται στους χώρους 
του Τμήματος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού του με πράξη 
του Πρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευ¬ 
σης του Τμήματος. Την εισήγηση πρέπει να συνοδεύει 
ο Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση λοιπών θεμάτων λειτουργίας 

του Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση του Τμήματος Δι¬ 
οίκησης Επιχειρήσεων στο οποίο ανήκει το Εργαστήριο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Νοεμβρίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. 9254/Φ30 (3) 

Προσωρινή ρύθμιση των όρων και προϋποθέσε¬ 
ων προκήρυξης θέσεων και διαδικασίας επιλογής 
μελών των κατηγοριών Ειδικού Επιστημονικού 
Προσωπικού (Ε.Ε.Π.), Εργαστηριακού Διδακτικού 
Προσωπικού (Ε.ΔΙ.Π,) και Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) και μέχριτη 
δημοσίευση του Οργανισμού του Ιδρύματος του 
Τεχνολογικού Εκπαιδευτικού Ιδρύματος (Τ.Ε.Ι.) 
Κρήτης σύμφωνα με την παρ. 10 του άρθρου 27 
του ν. 4386/2016. 

Η ΣΥΓΚΛΗΤΟΣ ΤΟΥ Τ.Ε.Ι. ΚΡΗΤΗΣ 
(Συνεδρίαση 193η/25-10-2018, Θ.11 ο) 

Λαμβάνοντας υπόψη: 

1 .Το άρθρο 1 «Διάρθρωση της ανώτατης εκπαίδευσης - 
Νομική μορφή των Α.Ε.Ι.» του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» (ΦΕΚ 114Α72017) 
και το π.δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων - 
Συγχώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Θεσσαλίας» 
(ΦΕΚ 123Α72013), όπως τροποποιήθηκε και συμπληρώ¬ 
θηκε με το π.δ. 127/2013 (ΦΕΚ 190Α72013). 

2. Την παρ. 4 του άρθρου 29 του ν.4009/2011 (ΦΕΚ 
195Α72011) «Δομή, λειτουργία, διασφάλιση της ποιότη¬ 
τας των σπουδών και διεθνοποίηση των ανώτατων εκ¬ 
παιδευτικών ιδρυμάτων» όπως αντικαταστάθηκε με την 
παρ. 10 του άρθρου 27 του ν. 4386/2016 (ΦΕΚ 83Α72016) 
«Ρυθμίσεις για την έρευνα και άλλες διατάξεις». 

3. Τις διατάξεις των άρθρων 2 και 3 του π.δ. 147/2009 
(ΑΊ 89/2009) «Προϋποθέσεις και διαδικασία πλήρω¬ 
σης των θέσεων, χορήγησης εκπαιδευτικών αδειών και 
μετάταξης των μελών του Ειδικού και Εργαστηριακού 
Διδακτικού Προσωπικού (Ε.Ε.ΔΙ.Π.) των ιδρυμάτων του 
πανεπιστημιακού τομέα της ανώτατης εκπαίδευσης». 

4. Την υπ’ αριθμ. 126603/Ζ2/29-7-2016 (ΑΔΑ: 
Ω73Λ4653ΠΣ-Ψ6Θ) εγκύκλιο του Υπουργείου Παιδείας, 
Έρευνας και Θρησκευμάτων «Οδηγίες σχετικά με την υλο¬ 
ποίηση και την εφαρμογή των περιεχομένων στο άρθρο 
27 και στο άρθρο 64 του ν.4386/2016 (ΦΕΚ 83Α72016) 
«Ρυθμίσεις για την έρευνα και άλλες διατάξεις» που αφο¬ 
ρούν στις κατηγορίες προσωπικού Ε.Ε.Π., Ε.ΔΙ.Π. και Ε.ΤΕ.Π. 

5. Το γεγονός ότι δεν έχει δημοσιευθεί ο Οργανισμός 
του Τεχνολογικού Εκπαιδευτικού Ιδρύματος Κρήτης. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Τακτικού Προϋπολογι¬ 
σμού ή του Προϋπολογισμού του Ιδρύματος. 

7. Την με αρ. 206997/Ζ1/27-11-2017 Πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ.Υ.Ο.Δ.Δ./30-11-2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεων του 
ΤΕΙ Κρήτης, αποφασίζουμε: 

Την προσωρινή ρύθμιση των όρων και προϋποθέσεων 
προκήρυξης θέσεων και διαδικασίας επιλογής μελών των 
κατηγοριών Ειδικού Επιστημονικού Προσωπικού (Ε.Ε.Π.), 
Εργαστηριακού Διδακτικού Προσωπικού (Ε.ΔΙ.Π,) και Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.) και 
μέχρι τη δημοσίευση του Οργανισμού του Ιδρύματος, 
ως ακολούθως: 

Άρθρο 1 

Προκήρυξη - Δικαιολογητικά 

1. Η πλήρωση θέσεων των κατηγοριών Ειδικού Εκ¬ 
παιδευτικού Προσωπικού (Ε.Ε.Π.), Εργαστηριακού Δι¬ 
δακτικού Προσωπικού (Ε.ΔΙ.Π.) και Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) γίνεται με ανοιχτή 
διαδικασία ύστερα από προκήρυξη της θέσης από τον 
Πρύτανη. Η Συνέλευση του Τμήματος ή η Γενική Συνέ¬ 
λευση της Σχολής ή η Σύγκλητος, ανάλογα με την ακα¬ 
δημαϊκή μονάδα στην οποία ανήκει η θέση, ύστερα από 
εισήγηση της Γενικής Συνέλευσης του Τομέα, εφόσον 
υφίστανται Τομείς στα Τμήματα, αποφασίζει την προκή¬ 
ρυξη της αντίστοιχης θέσης. Η απόφαση για την προκή¬ 
ρυξη της θέσης πρέπει να είναι πλήρως αιτιολογημένη ως 
προς την αναγκαιότητα της, την κατηγορία, το γνωστικό 
αντικείμενο και τα τυπικά προσόντα που απαιτούνται. 

2. Η προκήρυξη δημοσιεύεται στην Εφημερίδα της 
Κυβερνήσεως και το Ίδρυμα την ανακοινώνει με έγγρα¬ 
φο στον ημερήσιο τύπο. Η ανακοίνωση γίνεται τουλά¬ 
χιστον δύο (2) φορές σε δύο ημερήσιες εφημερίδεςτων 
Αθηνών, της Θεσσαλονίκης και της πόλης όπου εδρεύει 
το ίδρυμα, και αναρτάται στους δικτυακούς τόπους της 
οικείας ακαδημαϊκής μονάδας και του Ιδρύματος. Με την 
προκήρυξη καθορίζονται: α) Η κατηγορία προσωπικού 
(ΕΕΠ, ΕΔΙΠ, ΕΤΕΠ), η εισαγωγική κατά κατηγορία (Π.Ε. 
ή Τ.Ε.) βαθμίδα διορισμού και η ακαδημαϊκή μονάδα 
στην οποία ανήκει η προκηρυσσόμενη θέση, β) Τα τυ¬ 
πικά προσόντα που σύμφωνα με τις κείμενες διατάξεις 
απαιτούνται για την κατάληψη της προκηρυσσόμενης 
θέσης, τα δικαιολογητικά που απαιτείται να υποβληθούν 
από τους υποψηφίους, η αποκλειστική προθεσμία για 
την υποβολή των σχετικών αιτήσεων και δικαιολογητι- 
κών, ο τρόπος και η διαδικασία πλήρωσης της θέσης και 
κάθε άλλη λεπτομέρεια που κρίνεται απαραίτητη για την 
πλήρη ενημέρωση των υποψηφίων.Τατυπικά προσόντα 
για την πλήρωση θέσεων Ε.Ε.Π., Ε.ΔΙ.Π. και Ε.Τ.Ε.Π. καθο¬ 
ρίζονται στις παραγράφους 1 γ, 2γ και 3γ του άρθρου 29 
του ν. 4009/2011 όπως ισχύουν κάθε φορά. 

3. Οι αιτήσεις και τα σχετικά νόμιμα δικαιολογητικά 
υποβάλλονται στη γραμματεία της αρμόδιας ακαδη¬ 
μαϊκής μονάδας από τους ενδιαφερομένους μέσα σε 
αποκλειστική προθεσμία τριάντα (30) ημερών από την 
ημέρα της τελευταίας δημοσίευσης στον τύπο. 

4. Απολύτως απαραίτητα δικαιολογητικά υποβαλλόμε¬ 
να μαζί με την αίτηση είναι: α) Αντίγραφο των πτυχίων 
και των λοιπών τίτλων σπουδών. Σε περίπτωση έκδοσης 
των πτυχίων και των τίτλων σπουδών από Α.Ε.Ι. του εξω¬ 


τερικού, πρέπει να υποβάλλονται και οι σχετικές βεβαι¬ 
ώσεις ισοτιμίας και αντιστοιχίας από το Δ.Ο.Α.Τ.Α.Π (ή 
ΔΙ.Κ.Α.Τ.Σ.Α.) ή αντίγραφο της αίτησης για αναγνώριση 
της ισοτιμίας, με υποχρέωση προσκόμισης της βεβαίω¬ 
σης ισοτιμίας το αργότερο κατά τον χρόνο της κρίσης, 
β) Βιογραφικό σημείωμα, γ) Αλλα δικαιολογητικά τα 
οποία ορίζονται στην προκήρυξη ως απαραιτήτως συ¬ 
νυποβαλλόμενα με την αίτηση. Η αίτηση πρέπει να ανα¬ 
φέρει όλα τα συνημμένα έγγραφα και δικαιολογητικά.Τα 
δικαιολογητικά πρέπει να φέρουν αρίθμηση και να είναι 
τοποθετημένα μέσα σε ειδικό φάκελο. Τα ξενόγλωσσα 
δικαιολογητικά πρέπει να συνοδεύονται από επίσημες 
μεταφράσεις. Αντίγραφο της διδακτορικής διατριβής ή 
της διπλωματικής εργασίας, εφόσον πρόκειται για με¬ 
ταπτυχιακό τίτλο σπουδών, ή τυχόν επιστημονικό και 
συγγραφικό έργο ή δημοσιεύσεις, υποβάλλονται σε ηλε¬ 
κτρονική μορφή (Έϋ ή άλλο μέσο αποθήκευσης) και σε 
ένα αντίτυπο σε έντυπη μορφή, το οποίο θα βρίσκεται 
στη Γραμματεία της αρμόδιας ακαδημαϊκής μονάδας. 
Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικα στοιχεία που ζητήθηκαν συμπληρωματικά 
από την οικεία εισηγητική επιτροπή και αφορούν σε δι- 
καιολογητικά που κατατέθηκαν εμπρόθεσμα. 

5. Μέσα σε δέκα πέντε (15) ημέρες από τη λήξη της 
προθεσμίας υποβολής των σχετικών αιτήσεων, η γραμ¬ 
ματεία της αρμόδιας ακαδημαϊκής μονάδας, στην οποία 
υποβλήθηκαν οι αιτήσεις, καταγράφει σε σχετικό πίνακα 
κατά αλφαβητική σειρά τα ονοματεπώνυμα των υπο¬ 
ψηφίων και τα προσκομισθέντα δικαιολογητικά τους 
όπως αυτά προκύπτουν από τις σχετικές αιτήσεις των 
υποψηφίων και τον διαβιβάζει μαζί με τον φάκελο κάθε 
υποψηφίου στην εισηγητική επιτροπή. 

Άρθρο 2 

Εισηγητική Επιτροπή 

1. Μέσα σε δεκαπέντε (15) ημέρες από τη λήξη της 
προθεσμίας υποβολής των αιτήσεων των υποψηφί¬ 
ων, συγκροτείται με απόφαση του αρμόδιου οργάνου, 
ανάλογα με την ακαδημαϊκή μονάδα στην οποία προ¬ 
κηρύχτηκε η θέση, τριμελής εισηγητική επιτροπή, η 
οποία αποτελείται: α) από τον Πρόεδρο του Τμήματος 
ή τον Κοσμήτορα ή τον Πρύτανη, β) από έναν καθηγη¬ 
τή ή υπηρετούντο λέκτορα του ιδίου ή συγγενέστερου 
γνωστικού αντικειμένου με αυτό της προκηρυχθείσας 
θέσης και γ) από ένα μέλος της αντίστοιχης κατηγο¬ 
ρίας προσωπικού, το οποίο ανήκει στην ακαδημαϊκή 
μονάδα που προκήρυξε τη θέση και είναι του ιδίου ή 
συγγενέστερου γνωστικού αντικειμένου με αυτό της 
προκηρυχθείσας θέσης. Αν δεν υπηρετεί μέλος αυτής 
της κατηγορίας προσωπικού στην οικεία ακαδημαϊκή 
μονάδα τότε η Επιτροπή συμπληρώνεται με μέλος της 
ίδιας κατηγορίας προσωπικού της οικείας Σχολής και 
σε περίπτωση μη ύπαρξης τέτοιου μέλους στη Σχολή, 
ορίζεται μέλος που ανήκει στο Ίδρυμα. Σε περίπτωση 
που δεν υπάρχει τέτοιο μέλος στο Ίδρυμα η επιτροπή 
συμπληρώνεται από μέλος της ίδιας κατηγορίας άλλου 
Ιδρύματος με το ίδιο ή συγγενές γνωστικό αντικείμενο με 

αυτό της προκηρυχθείσας θέσης. Στην περίπτωση αυτή 
ο ορισμός του εκπροσώπου της αντίστοιχης κατηγορίας 
γίνεται εντός δέκα (10) ημερών από την υποβολή του 
σχετικού αιτήματος στο οικείο ίδρυμα, με υπόδειξη της 
ακαδημαϊκής μονάδας στην οποία ανήκει και πάντως όχι 
αργότερα από την προθεσμία των τριάντα (30) ημερών. 
Σε περίπτωση που δεν είναι δυνατόν να ορισθεί ή δεν 
ορισθεί εντός τριάντα (30) ημερών το μέλος της αντίστοι¬ 
χης κατηγορίας προσωπικού, τότε στη συγκρότηση της 
επιτροπής μετέχει αντ’ αυτού ως τρίτο μέλος καθηγητής 
ή υπηρετών λέκτορας, στο ίδιο ή συγγενέστερο αντικεί¬ 
μενο με αυτό της προκηρυχθείσας θέσης. 

2. Η ανωτέρω εισηγητική επιτροπή μέσα σε αποκλει¬ 
στική προθεσμία είκοσι (20) ημερών από τον ορισμό της 
υποβάλλει στο αρμόδιο όργανο γραπτή εισηγητική έκθε¬ 
ση στην οποία περιλαμβάνονται: α) Πίνακας των υποψη¬ 
φίων με αλφαβητική σειρά, στον οποίο καταγράφονται 
τα τυπικά τους προσόντα, β) Αναλυτική παρουσίαση και 
αξιολόγηση των υποψηφίων με βάση την ουσιαστική 
κρίση της επιτροπής για το βαθμό ανταπόκρισης τους 
στα απαιτούμενα προσόντα, σύμφωνα με την προκήρυ¬ 
ξη, γ) Αξιολογική κατάταξη των υποψηφίων. 

3. Η ανωτέρω εισηγητική έκθεση επιδίδεται και στους 
υποψηφίους δια της οικείας γραμματείας της ακαδημαϊ¬ 
κής μονάδας, εντός πέντε (5) ημερών από την ημερομη¬ 
νία κοινοποίησης. Οι υποψήφιοι μπορούν να υποβάλουν 
σχετικό υπόμνημα προς το αρμόδιο όργανο που αποφά¬ 
σισε την προκήρυξη της θέσης, εντός πέντε (5) ημερών 
από την ημερομηνία κοινοποίησης της. Αν παρέλθουν 
άπρακτες οι προθεσμίες για την υποβολή τόσο της γρα¬ 
πτής εισηγητικής έκθεσης της ανωτέρω επιτροπής όσο 
και των σχετικών υπομνημάτων των υποψηφίων, η δια¬ 
δικασία συνεχίζεται χωρίς αυτά. 

Άρθρο 3 

Διαδικασία επιλογής 

1. Μέσα σε αποκλειστική ημερομηνία δέκα πέντε (15) 
ημερών από την υποβολή της γραπτής εισηγητικής έκ¬ 
θεσης της τριμελούς εισηγητικής επιτροπής ή μετά την 
άπρακτη πάροδο της σχετικής προθεσμίας της παρ. 2 
του άρθρου 2 του παρόντος, συνέρχεται το αρμόδιο όρ¬ 
γανο για να αποφασίσει για την επιλογή του υποψηφίου, 
το οποίο ανάλογα με τη μονάδα που προκήρυξε τη θέση 
είναι η Συνέλευση του Τμήματος ή η Γενική Συνέλευση 
της Σχολής ή η Σύγκλητος του Ιδρύματος, ύστερα από 
πρόσκληση του Προέδρου τουΤμήματος ή του Κοσμή¬ 
τορα της Σχολής ή του Πρύτανη αντίστοιχα. 

2. Στο όργανο αυτό συμμετέχουν τα κατά περίπτωση 
προβλεπόμενα για τη νόμιμη συγκρότηση του μέλη, κα¬ 
θώς και τρία μέλη της αντίστοιχης κατηγορίας του ιδίου 
ή συγγενέστερου γνωστικού αντικειμένου με αυτό της 
προκηρυχθείσας θέσης και τα οποία υπηρετούν στη μο¬ 
νάδα αυτή. Τα τρία αυτά μέλη στα οποία συμπεριλαμβά- 
νεται και το μέλος που συμμετείχε στην εισηγητική επι¬ 
τροπή, ορίζονται με απόφαση του αρμόδιου οργάνου. Αν 
στην ακαδημαϊκή μονάδα υπηρετούν λιγότερα από τρία 
μέλη, ο αριθμός των μελών του αρμόδιου για την πλή¬ 
ρωση της θέσης συλλογικού οργάνου, συμπληρώνεται 
με μέλη του ιδίου κλάδου και του ιδίου ή συγγενέστερου 
γνωστικού αντικειμένου με αυτό της προκηρυχθείσας 
θέσης, από άλλη ακαδημαϊκή μονάδα του ιδρύματος. 
Αν δεν υπάρχουν δεν γίνεται συμπλήρωση. 


3. Το ως άνω αρμόδιο όργανο, προκειμένου ναπροβεί 
σε ουσιαστική αξιολόγηση των υποψηφίων, λαμβάνει 
υπόψη του όλα τα στοιχεία των φακέλων τους, τη γραπτή 
εισηγητική έκθεση τηςτριμελούς εισηγητικής επιτροπής, 
καθώς και τα υπομνήματα που τυχόν υποβλήθηκαν από 
τους υποψηφίους. Διαπιστώνει ποιοι από αυτούς έχουν 
τα τυπικά προσόντα και προϋποθέσεις που προβλέπο- 
νται για την προκηρυχθεισα θέση, αποκλείει από την κρί¬ 
ση όσους δεν κατέχουν τα ανωτέρω τυπικά προσόντα 
και στη συνέχεια προβαίνει στην αξιολογική κρίση όλων 
των λοιπών υποψηφίων. Με απόφαση του ιδίου οργάνου, 
είναι δυνατή η πρόσκληση των υποψηφίων στη συνεδρί¬ 
αση, προκειμένου να αναπτύξουν προφορικά τις σχετικές 
απόψεις τους και να απαντήσουν σε σχετικές ερωτήσεις 
των μελών του οργάνου. Οι υποψήφιοι σε κάθε περίπτω¬ 
ση αποχωρούν πριν από την έναρξη της συζήτησης. 

4. Για την επιλογή ενός υποψηφίου απαιτείται η από¬ 
λυτη υπέρ αυτού πλειοψηφία των παρόντων μελών του 
συνεδριάζοντος οργάνου. Στην περίπτωση που κανείς 
από τους υποψηφίους δεν συγκέντρωσε απόλυτη πλει¬ 
οψηφία, τότε επαναλαμβάνεται η ψηφοφορία για την 
επιλογή ενός εκ των δύο υποψηφίων που πλειοψήφησαν 
κατά την προηγούμενη ψηφοφορία. Σε κάθε περίπτω¬ 
ση ισοψηφίας υπερισχύει η ψήφος του προεδρεύοντος 
του οικείου οργάνου. Οι λευκές ψήφοι και οι αποχές δεν 
προσμετρώνται στο αποτέλεσμα της ψηφοφορίας. Οσοι 
έδωσαν λευκή ψήφο ή απείχαν σε μια ψηφοφορία δεν 
υπολογίζονται στον αριθμό των παρόντων, χωρίς αυτό 
να έχει καμία επίπτωση σε θέματα απαρτίας. Υποδεικνύ¬ 
εται, επίσης, με χωριστή ψηφοφορία ο δεύτερος καταλ¬ 
ληλότερος υποψήφιος, εφόσον υπάρχει. Οι εργασίες του 
αρμόδιου για την επιλογή οργάνου, ολοκληρώνονται με 
την σύνταξη σχετικού πρακτικού το οποίο υποβάλλεται 
μαζί μετο φάκελο της υπό πλήρωσης θέσης στον Πρύτα¬ 
νη του Ιδρύματος εντός προθεσμίας είκοσι (20) ημερών 
από τη λήψη της σχετικής απόφασης. 

Άρθρο 4 
Διορισμός 

1.0 υποψήφιος που τελικά επιλέγεται για την προκη- 
ρυχθείσα θέση, διορίζεται με σχετική πράξη του Πρύτα¬ 
νη, που εκδίδεται εντός προθεσμίας δύο (2) μηνών από 
την υποβολή του σχετικού πρακτικού και δημοσιεύεται 
στην Εφημερίδα της Κυβερνήσεως. Η σχετική πράξη δι¬ 
ορισμού κοινοποιείται στον υποψήφιο, ο οποίος οφείλει 
να αναλάβει καθήκοντα μέσα σε ένα (1) μήνα από την 
κοινοποίηση της πράξης. Παράταση της προθεσμίας έως 
έξι (6) μήνες είναι δυνατή με απόφαση του Πρύτανη για 
εξαιρετικούς λόγους. 

2. Αν ο πρώτος επιλεγείς δεν αποδεχθεί το διορισμό 
του ή ανακληθεί η πράξη διορισμού του ή συντρέχει 
αντικειμενικό κώλυμα διορισμού του, διορίζεται ο δεύ¬ 
τερος καταλληλότερος υποψήφιος, εφόσον υπάρχει. Αν 
και ο δεύτερος υποψήφιος δεν αποδεχθεί το διορισμό 
του ή ανακληθεί η πράξη διορισμού του ή συντρέχει 
αντικειμενικό κώλυμα διορισμού του, τότε γίνεται επα- 
ναπροκήρυξη πλήρωσης της θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 16 Νοεμβρίου 2018 
Ο Πρύτανης 


ΝΙΚΟΛΑΟΣ ΚΑΤΣΑΡΑΚΗΣ 

